  Майя Бывальцева Ижкарез Казанен герӟалоз шонерак мынӥсь электричка. Журналистъёсын пумиськылыкуз со сярысь ивортӥз Удмуртиысь транспортъя но сюрес возёсъя министр Виктор Вахромеев. Али Ижысь Казане мынӥсьёс Кизнерысен мукет поездэ пуксёно луо, соин сэрен трос ӝожтӥськонъёс вуо. Элькунысь транспортъя министерство со палтӥ калыкез нуись-ваись компание вазиськиз. Озьы электричкаез шонерак лэзён сярысь вераськыны луиз. Министрлэн верамезъя, электричкаез лэзьыны чакламын 9-тӥ куартолэзьлы. Поезд пересадкаостэк ветлоз. Сюресэз 5 часкын ортчыны луоз. Тегъёс: Ижкар Казань Транспорт транспортъяносюресвозёсъяминистерство поездъёс  